Anne Penny

Bardd o Gymru oedd Anne Penny (ganwyd Hughes; 6 Ionawr 1729 - 17 Mawrth 1784). Fe'i ganwyd ym Mangor i ficer a'i wraig. Priododd â phrifatîr a oedd yn berchen ar ystad yn Rhydychen ond cafodd ei gadael yn weddw yn 22 oed gyda mab, Hugh Cloberry Christian, a dechreuodd ysgrifennu barddoniaeth. Priododd swyddog tollau yn Ffrainc, unwaith eto gyda hanes morwrol a symudodd y cwpl i Lundain. Yno cyhoeddodd nifer o weithiau, gan gynnwys ei cherdd fwyaf arwyddocaol, An Invocation to the Genius of Britain, darn gwladgarol a ysgrifennwyd ar ddechrau'r Rhyfel Eingl-Ffrengig. Cyhoeddodd hefyd nifer o gyfieithiadau o gerddi Cymraeg.

Bu farw Thomas Christian ym 1751, gan adael Penny yn weddw yn ddwy ar hugain oed.Mae’r Oxford Dictionary of National Biography (1887) yn crybwyll bod gor-wyres Thomas Christian wedi ysgrifennu adroddiad anghywir amdano, lle mae’n honni ei fod yn Gapten yn y Llynges, ond y mae’n debyg mai preifatwr ydoedd.   Trodd at ysgrifennu a chyhoeddi ei gwaith cyntaf, Cambridge: a poem yn 1756, a gyhoeddodd o dan yr enw Ann Christian.  Priododd Peter Penny (neu Penné), swyddog tollau Ffrengig a oedd wedi colli ei goes pan oedd yn y llynges. Symudodd y cwpl i dŷ yn Bloomsbury Square, lle  parhaodd Anne Penny  i ysgrifennu a chyfieithu barddoniaeth. Dysgodd y Gymraeg yn blentyn ac mae'n bosib mai dyma oedd ei hiaith gyntaf.  Bu farw Peter Penny tua 1779, felly cyhoeddodd Anne ei gwaith er mwyn codi arian.  Bu farw Anne Penny ar 17 Mawrth 1784 yn  Bagshot. Yn 1747 ganwyd mab i'r cwpl, Hugh Cloberry Christian, a aeth ymlaen i ddilyn diddordebau morol ei dad, a daeth yn ôl-lyngesydd yn y llynges.

 Barddoniaeth 
Cerdd bwysicaf Anne Penny oedd ei gwaith yn 1778, An Invocation to the Genius of Britain, a ysgrifennwyd mewn cwpledi odledig. Fe'i cyfansoddwyd i Dduges Dyfnaint, ar ddechrau'r Rhyfel Eingl-Ffrengig ac roedd yn cynnwys themâu megis imperialaeth a gogoniant y llynges.

Ysgrifennodd Penny nifer o gerddi Cymraeg cenedlaetholgar hefyd a chadwodd ddiddordeb yng ngwaith Celtaidd Thomas Gray. Roedd ei llyfr Poems, with a Dramatic Entertainment a gyhoeddwyd yn 1771, yn cynnwys y rhain, yn ogystal â chyfieithiadau o gerddi Cerdd Taliesin i Dywysog Elphin a Marwnad Nest o lyfr Evan Evans.

Er i waith Anne Penny gael ei feirniadu oherwydd gramadeg gwael ac i hyn gael ei gysylltu â'i statws cymdeithasol, tanysgrifwyd iddo gan Samuel Johnson, Duges Bedford, Dug a Duges Marlborough a Horace Walpole. Fe'i comisiynwyd i ysgrifennu cerddi gan y Gymdeithas Forol hefyd.

 Cyfeiriadau 

 Dolenni allanol 
 Poems: Anne Penny, Taliesin, Ossian   (Llundain, 1780)

Categori:Anglicaniaid o Gymru
Categori:Beirdd y 18fed ganrif o Gymru
Categori:Beirdd Saesneg o Gymru
Categori:Pobl o Fangor
Categori:Marwolaethau 1784
Categori:Genedigaethau 1729
Categori:Prosiect Wicipobl